کامرس اور صنعت کی وزارتہ
سرکار، کثیر فریقی اور باہمی کاروباری رشتوں ، تجارتی سہولتوں ، صنعتی ترقی ، نئی اور آنے والی ٹکنالوجی میں سرمایہ کاری پر توجہ دے رہی ہے
برآمدات کو فروغ دینے اور شراکت دار ممالک کے ساتھ جی-جی سطح پر وقت وقت پر روابط کے ذریعہ بازاررسائی کو بڑھانے کے لئے اہم اقدامات اور پہل کی جارہی ہیں
کامرس و تجارت کے مرکزی وزیر مملکت جناب سوم پرکاش نے آج لوک سبھا میں ایک سوال کے تحریری جواب میں یہ معلومات فراہم کی ہے کہ کووڈ -19 کی وجہ سے پیدا ہونے والی رکاوٹوں کے باوجود حکومت ترقی اور سرمایہ کاری کے لئے اسے ایک موقع کے طورپر قبول کرتے ہوئے اقتصادی ترقی کو فروغ دینے کے لئے سرکار کئی اہم اقدامات کررہی ہے۔ ان میں آتم نربھر پیکج ، 14 شعبوں میں پیداواریت سے مربوط پہل ، قومی بنیادی ڈھانچہ پائپ لائن  کے تحت سرمایہ کاری کے مواقع اور نیشنل مونی ٹائزیشن پائپ لائن  انڈین انڈسٹریل لینڈ بینک  ، انڈسٹریل پارک ریٹنگ سسٹم ، نیشنل سنگل ونڈوسسٹم کا سافٹ لانچ  وغیرہ شامل ہیں۔ سرکار نے تمام متعلقہ وزارتوں / محکموں کے پروجیکٹ ڈیولپمنٹ سیل  کی شکل میں تیزی سے سرمایہ کاری کے لئے ایک ادارہ جاتی ماحولیاتی نظام قائم کیا گیا ہے۔ مذکورہ تمام پہل اور اسکیمیں مختلف وزارتوں / محکموں ، مرکزی حکومت ، ریاستی حکومتوں کے ذریعہ نافذ کی جارہی ہے۔
اس کے علاوہ ملک میں کاروبار کرنے کے ماحول کے ایکو سسٹم میں بہتری لانے کے لئے ڈی پی آئی آئی ٹی ان اسکیموں کے لئے تمام وزارتوں / محکموں اور ریاستوں / مرکز کی زیرانتظام ریاستوں کے ساتھ اشتراکر رہا ہے تاکہ کاروباری سرگرمیوں اور شہریوں پر سے غیر ضروری دباؤ کو کم کیا جاسکے ۔اس کے لئے کاروبار کرنے میں آسانی اور زندگی میں آسانی لانے کے لئے تمام ریاستوں / مرکز کی زیر انتظا م ریاستوں میں شہریوں اور کاروباریوں کو پیش آنے والی دشواریوں اور رکاوٹوں کو دور کرنے کے لئے مختلف اقدامات کئے گئے ہیں۔اس عمل کا مقصد تمام ریاستوں / مرکز کی زیر انتظام ریاستوں میں سرکار سے کاروبار اور شہری انٹرفیس کو آسان ، مناسب ، ڈجیٹائزیشن اور سزاسے مبرّا کرکے کاروبار میں آسانی اور زندگی میں آسانی لانا ہے۔متواتر تجزیاتی ڈھانچہ بنانے کے لئے ڈی پی آئی آئی ٹی نے ریاستوں / مرکزی کی زیر انتظام ریاستوں میں کاروباری ماحول کے تجزیہ کے لئے کاروباری اصلاحی ایکشن پلان  نامی ایک متحرک اصلاحی مشق شروع کی ۔ بی آر اے پی کے تحت ریاستوں اور مرکز کی زیر انتظام ریاستوں کا تجزیہ کرنے میں پوشید ہ اصلاحی معیارات کے اصلاحی نظام پر کیا جاتا ہے۔ بی آ ر اے پی مختلف اصلاح کےشعبوں میں پھیلے کاروبار پر مرکوز اورشہریوں پر مرکوز دونوں طرح کی اصلاحات کا احاطہ کرتا ہے۔اصلاح کے کچھ شعبے یہ ہیں-سرمایہ کاری کی حمایت ، اطلاعات اورشفافیت تک رسائی ، آن لائن سنگل ونڈوسسٹم ، زمین الاٹ منٹ ، تعمیراتی اجازت نامے کی حمایت ، مزدوروں سے متعلق ضابطے کی حمایت ، ماحولیاتی اندراج کی حمایت ، معائنے کی حمایت ، استعمال کے لئے پرمٹ ، معاہدے کا نفاذ ، شہریوں پر مرکوز سرٹیفکیٹ ، عوامی تقسیم نظام اور صحت کی دیکھ بھال وغیرہ ۔
زیادہ ایف ڈی آئی کو متوجہ کرنے کے لئے سرکار نے ایک سرمایہ کاری موافق غیر ملکی راست سرمایہ کاری  پالیسی نافذکی ہے ،جس میں بعض حکمت عملی کے لحاظ سے اہم شعبوں کو چھوڑ کر زیادہ تر شعبے خود کار راستے کے تحت صد فیصد ایف ڈی آئی کے لئے کھلے ہوئے ہیں۔اس کے علاوہ ایف ڈی آئی پر پالیسی کا تسلسل کی بنیاد پر تجزیہ کیا جاتا ہے تاکہ ہندوستان ایک پرکشش اور سرمایہ کاری کے موافق مرکز بنارہے۔پنشن ،دیگر مالیاتی خدمات کمپنیوں کے ازسرنو اثاثےکی تعمیر ،نشریات ،دواسازی ،سنگل برانڈ ریٹیل تجارت ،تعمیر وترقی ، توانائی تبادلہ ، ای- کامرس سرگرمیاں ، کوئلے کی کانکنی ، معاہدے کی تیاری ، شہری مواصلات جیسے مختلف شعبوں میں ایف ڈی آئی پالیسی التزامات کو مزید آسان بنایا گیا ہے ۔
برآمدات کو بڑھاوادینے اور بازاررسائی کو بڑھانے کے لئے بعض اہم اقدامات اور پہل میں شراکت دار ممالک کے ساتھ جی –جی سطح پر میعادی ربط شامل ہے۔ایسے ہی ایک شراکت داری موجودہ ادارہ جاتی سسٹم کے تحت مغربی ایشیا اور شمالی افریقہ  خطے کے لئے بھی ہے۔جس کا خصوصی مقصد باہمی تجارت اور سرمایہ کاری کو آگے بڑھانا ہے۔ جس میں تجارت وسرمایہ کاری کو متاثر کرنے والے کسی بھی معاملے / رکاوٹوں کو حل کرنا بھی شامل ہے۔محکمہ کے ذریعہ برآمدات کو فروغ دینے والی کونسلوں ،صنعتی تنظیموں اور خطے میں متعلقہ ہندوستانی مشنوں کے تعاون سے ڈبلیو اے این اے خطے میں ہدف شدہ بازاروںمیں بازارتک رسائی کی پہل اسکیم سمیت برآمدات کو فروغ دینے والے کئی دوسرے پروگرام منعقد کئے گئے ہیں۔مثال کے طورپر ہندوستان اور متحدہ عرب امارات  نے فروری 2022 میں وسیع اقتصادی شراکتداری معاہدے  پر دستخط کئے ۔
میک ان انڈیا پہل 25ستمبر 2014 کو شروع کی گئی تھی تاکہ سرمایہ کاری کو بڑھاوا دیا جاسکے ۔اس کے ساتھ ساتھ اختراعات کو بڑھاوا دینے کے ساتھ ساتھ اعلیٰ ترین بنیادی ڈھانچے کی تعمیر کرکے ہندوستان کو مینو فیکچرنگ ، ڈیزائن اور اختراعات کا مرکز بنایا جاسکے ۔ ایک مضبوط مینوفیکچرنگ سیکٹر کی ترقی حکومت ہند کی اہم ترجیح بنی ہوئی ہے ۔ اپنے لانچ کے بعد سے میک ان انڈیا پہل نے کئی اہم کامیابیاں حاصل کی ہیں اور موجودہ وقت میں میک ان انڈیا 2.0 کے تحت 27شعبوں پر توجہ مرکوز کی گئی ہے۔جسے مختلف وزارتوں / محکموں ، مرکزی حکومت ،ریاستی سرکاروں کے ذریعہ نافذ کیا جارہی ہے۔
مختلف محکموں اور وزارتوں کی جاری اسکیموں کے علاوہ سرکار نے ہندوستان میں گھریلو اور غیر ملکی سرمایہ کاری کو بڑھاوا دینے کےلئے کئی قدم اٹھائے ہیں ۔اس میں اشیا وخدمات ٹیکس میں اصلاح ، ایف ڈی آئی پالیسی میں اصلاح ،عمل آوری کے بوجھ میں کمی کے اقدامات ، مرحلہ وار مینوفیکچرنگ پروگرام اور کیوسی او  ان میں سے کچھ ہیں۔
اس کے علاوہ زراعت ،اسٹارٹ اپ کو بڑھاوادینے اور ملک کے اسٹارٹ اپ ایکو سسٹم میں نجی سرمایہ کاری کو بڑھاوادینے کے لئے ایک مضبوط ماحولیاتی نظام بنانے کی غرض سے سرکار نے 16 جنوری 2016 کو اسٹارٹ اپ انڈیا پہل شروع کی ۔ 2016 میں اسٹارٹ اپ انڈیا پہل کے آغاز کے بعدسے ڈی پی آئی آئی ٹی نے 30 اپریل 2023 تک 98119 اداروں کو اسٹارٹ اپ کے طور پر منظوری دی گئی ۔منظورشدہ اسٹارٹ اپ نے 10.34 لاکھ سے زیادہ براہ راست نوکریاں پید ا کرنے کی اطلاع دی ہے۔
ہندوستان کے ‘ آتم نربھر ’ بننے کے وژن کو ذہن میں رکھتے ہوئے 14 اہم شعبوں کے لئے 1.97 لاکھ کروڑ  کی لاگت سے پی ایل آئی اسکیموں کا اعلان کیا ہے تاکہ ہندوستان کی پیداواری صلاحیت اوربرآمدات کو بڑھاوا دیا جاسکے ۔
پی ایل آئی اسکیموں کے اعلانات کے ساتھ اگلے 5برسوں اور اس سے زیادہ وقت میں پیداوار ،روزگار اور اقتصادی ترقی میں اہم اضافہ ہونے کی امید ہے۔ پی ایل آئی اسکیمیں درج ذیل مقاصد کے حصول میں معاون ثابت ہوئی ہیں۔
- اہم صلاحیت والے اور جدید ٹکنالوجی کے شعبے میں سرمایہ کاری کو راغب کریں گی۔
- مینوفیکچرنگ سیکٹر میں اہلیت اور پیمانے کو یقینی بنائیں گی اور
- ہندوستانی کمپنیوں اور مینوفیکچرنگ کو عالمی سطح پر مسابقتی بنائیں گی تاکہ و ہ عالمی بازار میں داخلہ کرسکیں اور عالمی ویلیوچین کے ساتھ خود کو جوڑسکیں ۔
مرکزی کابینہ کی منظوری کے بعد تمام 14شعبوں کے لئے پی ایل آئی اسکیموں کو متعلقہ وزارتوں / محکموں کے ذریعہ نوٹی فائی کیا گیا ہے ۔ یہ اسکیمیں نفاذ کے مختلف مرحلوںمیں ہیں ۔تمام 14 پی ایل آئی اسکیموں کے تحت اب تک 733 درخواستوں کو منظوری دی گئی ہے ۔